ก่อนมีอาการ เริ่มจากตาแดงจากเส้นเลือดขึ้นมากะทันหัน หน้าแดง ผิวแดง จากนั้นเริ่มด้วยอาการปวดหัวรุนแรงเหมือนจะระเบิด รู้สึกหายใจไม่ออก จึงไปโรงพยาบาลห้องฉุกเฉิน ได้ฉีดยาแก้ปวดอาการจึงทุเลาขึ้น แต่ผ่านมา 2 สัปดาห์ อาการปวดหัวยังคงมีอยู่ ซึ่งจะสลับที่ไปมาตั้งแต่ท้ายทอย ข้างหู คิ้ว หลังศรีษะ มีอาการปวดหัวตุ๊บๆ รู้สึกเสียว ปวดเบ้าตา บางครั้งชาบริเวณแก้ม และมีอาการแขนขาชาตามมาด้วย บางครั้งก็มีอาการหวิวๆ เหมือนจะวูบไป ตามร่างกายมีอาการปวดเมื่อยเส้นตึง โดยเฉพาะปวดบริเวณไหล่ คอ สะบัก และมีลมออกหูในบางครั้ง มีอาการสลึมสลือและร่างกายอ่อนแรง ปัจจุบันผ่านมายังมีอาการตามที่กล่าวมาข้างต้น ไม่แน่ใจว่าเป็นเพราะสาเหตุใด ได้ทำการตรวจสุขภาพ มีความผิดปกติ คือระดับคอเลสเตอรอลในเลือด 270 กับมีโปรตีนในปัสสาวะเท่านั้น
สวัสดีค่ะ การวินิจฉัยที่เป็นไปได้-ปวดหัวจากสาเหตุในสมอง เช่นมีเนื้องอก มีเลือดออกในสมอง โดยอาการมักเป็นรุนแรงและเป็นมากขึ้นเรื่อยๆ ในเลือดออกในสมองบางประเภทอาจเรียกว่าปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อน-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ แต่ไม่ควรเป็นรุนแรงจนรบกวนการใช้ชีวิตประจำวัน หรือปวดจนมีความผิดปกติของระบบประสาทดังกล่าวไป-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วยกรณีนี้ฟังดูน่าจะปวดรุนแรงค่อนข้างมาก อีกทั้งมีอาการปวดชาไปตามที่ต่างๆและรู้สึกอ่อนแรง แนะนำกลับไปพบแพทย์เลยค่ะ เพื่อตรวจร่างกายระบบประสาทอย่างละเอียด หากพบมีความผิดปกติของระบบประสาทร่วมด้วยเช่นอ่อนแรงครึ่งซีด ชา หน้าเบี้ยว ปากเบี้ยว พูดไม่ชัด ความดันสูงมากผิดปกติ อาจจะต้องส่งตรวจเอ็กซเรย์คอมพิวเตอร์สมองต่อไปการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา